**V š e o b e c n e z á v ä z n é n a r i a d e n i e o b c e Nižná č.6/2020**

**o  p o p l a t k u  z a k o m u n á l n y o d p a d**

 Obec Nižná v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov (ďalej len zákon o obecnom zriadení) a ustanoveniami § 78, § 79, § 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len zákon o miestnych daniach) **ustanovuje** nasledovné:

**Čl. 1**

 **Základné ustanovenie**

1. Obecné zastupiteľstvo v Nižnej podľa § 11 ods. 4 písm. d) zákona o obecnom zriadení **rozhodlo**, že v nadväznosti na § 83 zákona o miestnych daniach s účinnosťou od 1. januára 2021 vydáva toto všeobecne záväzné nariadenie, ktoré upravuje podmienky určovania a vyberania poplatku za komunálne odpady a drobné stavebné odpady (ďalej len poplatok) na území obce Nižná (k.ú. Nižná a k.ú. Zemianska Dedina) v zdaňovacom období roku 2021. V prípade, že v nasledujúcich rokoch nedôjde ku úprave podmienok určovania a vyberania poplatku platia ustanovenia tohto všeobecne záväzného nariadenia aj v nasledujúcich zdaňovacích obdobiach.
2. Správu poplatku uvedeného v bode 1 tohto článku vykonáva: Obec Nižná so sídlom Nová doba 506, 027 43 Nižná.

Čl. 2

Predmet poplatku

Poplatok sa platí za komunálne odpady a drobné stavebné odpady, ktoré vznikajú na území obce.

**Čl. 3**

**Poplatník**

1. Poplatok platí **poplatník**, ktorým je:
2. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha /ďalej len nehnuteľnosť/. U poplatníka podľa bodu a) sa bude vychádzať najmä z údajov centrálnej evidencie obyvateľstva vedenej v evidencii obyvateľstva Obecného úradu v Nižnej /trvalý a prechodný pobyt/,
3. právnická osoba, ktorá je oprávnená užívať alebo užíva nehnuteľnosť nachádzajúcu sa na území
4. obce na iný účel ako na podnikanie,
5. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
6. Poplatok platí a za vybraný poplatok ručí:
7. vlastník nehnuteľnosti, ak je nehnuteľnosť v spoluvlastníctve viacerých spoluvlastníkov, poplatok vyberá a za vybraný poplatok ručí zástupca určený spoluvlastníkmi,
8. správca, ak je vlastníkom nehnuteľnosti štát, vyšší územný celok alebo obec.
9. Ak viacero poplatníkov žije v spoločnej domácnosti, plnenie povinností poplatníka za ostatných členov tejto domácnosti na seba preberá jeden z nich.
10. Poplatková povinnosť vzniká dňom, ktorým nastane skutočnosť uvedená v bode 1 tohto článku a zaniká dňom, ktorým táto skutočnosť zanikne.

**Čl. 4**

**Sadzba a určenie poplatku**

1. Sadzba poplatku je 0,0196 eur za jeden liter pri nádobe o objeme 110 l, t.j. **60 eur za rok** (frekvencia vývozu 1-krát za dva týždne).
2. Poplatok sa určuje ako súčin frekvencie odvozov, sadzby a objemu zbernej nádoby, ktorú poplatník užíva.
3. Obdobie, na ktoré obec vyberá poplatok je kalendárny rok.
4. Poplatok obec vyberá štvrťročne. Poplatník je povinný poplatok za príslušný štvrťrok zaplatiť najneskôr posledný pracovný deň v príslušnom štvrťroku.
5. V prípade, že sa nevyužíva množstvový zber je sadzba poplatku **0,05 eura** za osobu a kalendárny deň. V tomto prípade sa poplatok určí ako súčin sadzby poplatku, počtu kalendárnych dní v určenom období a ukazovateľa dennej produkcie komunálnych  odpadov.
6. Sadzba poplatku za kilogram drobných stavebných odpadov bez obsahu škodlivín je vo výške **0,015 eur.**

**Čl. 5**

 **Ohlásenie**

1. Každý poplatník, resp. platiteľ je povinný zapojiť sa do systému zberu komunálneho odpadu a splniť si ohlasovaciu povinnosť vyplývajúcu z ustanovenia § 80 zákona o miestnych daniach.
2. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a
3. uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len "identifikačné údaje"); v prípade určeného zástupcu podľa § 77 ods. 7 zákona o miestnach daniach aj identifikačné údaje za ostatných členov domácnosti, a ak je poplatníkom osoba podľa § 77 ods. 2 písm. b) alebo písm. c) zákona o miestnach daniach, názov alebo obchodné meno alebo dodatok obchodného mena, sídlo alebo miesto podnikania a identifikačné číslo,
4. uviesť údaje rozhodujúce na určenie poplatku
5. ak požaduje zníženie alebo odpustenie poplatku, predložiť aj doklady, ktoré odôvodňujú zníženie alebo odpustenie poplatku.
6. Doklady odôvodňujúce zníženie alebo odpustenie poplatku:
7. poplatník, ktorý sa dlhodobo zdržiava alebo zdržiaval v zahraničí: doklad vecne príslušného úradu o pobyte v zahraničí napr. úrad prihlasovania obyvateľstva, potvrdenie zamestnávateľa o výkone práce o trvaní pracovného pomeru v zahraničí, doklad príslušnej organizácie o pobyte v zahraničí, sobášny list vrátane dokladu vecne príslušného úradu o pobyte v zahraničí,
8. poplatník denného štúdia, ktorý navštevuje školu mimo obce, s výnimkou denne dochádzajúceho: potvrdenie o návšteve školy za akademický rok od 1. septembra predchádzajúceho zdaňovacieho obdobia do 31. augusta aktuálneho alebo potvrdenie za akademický rok od 1.septembra aktuálneho zdaňovacieho obdobia do 31. augusta nasledujúceho zdaňovacieho obdobia,
9. poplatník zamestnaný a ubytovaný v mieste sídla zamestnávateľa: potvrdenie od zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu mimo obce Nižná (nie pracovná zmluva), doklad, ktorý preukazuje ubytovanie v mieste výkonu práce /vlastníctvo k nehnuteľnosti, potvrdenie o prechodnom pobyte, ubytovaní, nájomná zmluva,
10. poplatník s prechodným pobytom mimo obce: potvrdenie obce o tom, že poplatník sa v určitom období zdržiava na jej území (s uvedením obdobia), platobný výmer za komunálny odpad, z ktorého vyplýva, že poplatok platí obci z titulu užívania nehnuteľnosti v určenom období, potvrdenie o zaplatení vyrubeného poplatku za komunálny odpad v zdaňovacom období v inej obcí,
11. poplatník, u ktorého miesto jeho pobytu nie je známe: doklad vecne príslušného bytového spoločenstva o poplatníkovi, že neužíva nehnuteľnosť, ktorú je oprávnený užívať alebo čestné prehlásenie podpísané dvoma identifikovateľnými susedmi – meno, priezvisko, úplná  adresa, podpis,
12. poplatník samostatne žijúci nad 62 rokov: podkladom je evidencia obyvateľstva
13. bezdomovec: podkladom je evidencia obyvateľstva.

4. Ak si v zdaňovacom období poplatník neuplatní nárok na zmiernenie alebo odstránenie tvrdosti zákona najneskôr do 31.marca príslušného zdaňovacieho obdobia, podaním žiadosti a v tejto lehote nepredloží príslušné doklady, nárok na odstránenie tvrdosti zákona znížením alebo odpustením poplatku za toto zdaňovacie obdobie zaniká.

**Čl. 6**

**Vyrubenie a splatnosť poplatku**

1. Poplatníkovi, ktorí nevyužívajú množstvový zber a nezaplatia poplatok podľa Čl. 4 bod 4., obec poplatok vyrubí rozhodnutím.
2. Vyrubený poplatok je splatný do 15 dní odo dňa nadobudnia právoplatnosti rozhodnutia.
3. Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.
4. Ak poplatníkov žijúcich v spoločnej domácnosti zastupuje jeden z nich, obec vyrubí poplatok rozhodnutím v celkovej sume tomuto zástupcovi.
5. Spôsob platenia poplatku: v hotovosti alebo prevodom na účet obce.

**Čl. 7**

**Oslobodenie od poplatku**

1. Od poplatku sú oslobodení:

* 1. poplatník dlhodobo sa zdržiavajúci v zahraničí. Pre účely uplatnenia odpustenia poplatku sa považuje za dlhodobo dvanásť mesiacov zdaňovacieho obdobia,
	2. poplatník s prechodným pobytom mimo obce Nižná v prípade, že zaplatil vyrubený poplatok za komunálny odpad v zdaňovacom období v inej obcí,
	3. poplatník u ktorého bolo zistené, že trvalý pobyt v obci je len formálny, miesto pobytu nie je známe, bezdomovec.

**Čl. 8**

**Zníženie poplatku**

1. Znížený poplatok je stanovený nasledovne:

* 1. pre jeden, dvoj a trojčlenné rodiny žijúce v rodinnom dome - maximálny poplatok: **30 eur za rok** pri nádobe o objeme 110 l s frekvenciou vývozu 1-krát za štyri týždne.
	2. poplatník bývajúci v bytovom dome - maximálny poplatok: **18 eur** **za rok** pri nádobe o objeme 1100l s frekvenciou vývozu 1-krát týždenne.
	3. poplatník užívajúci nehnuteľnosť slúžiacu na individuálnu rekreáciu v prípade ak fyzická osoba nie je v obci prihlásená na trvalý pobyt - maximálny poplatok: **30 eur** **za rok** pri nádobe o objeme 110 l s frekvenciou vývozu 1-krát za štyri týždne
	4. poplatník samostatne žijúci nad 62 rokov - maximálny poplatok: **10,50 eur za rok**
	5. poplatník denného štúdia, ktorí študuje mimo obce – zníženie poplatku o 50%, ak nežije v bytovom dome zníži sa počet rodiny o polovicu člena domácnosti.
	6. poplatník zamestnaný a ubytovaný v mieste sídla zamestnávateľa mimo obce Nižná– zníženie poplatku o 50%, ak nežije v bytovom dome zníži sa počet rodiny o polovicu člena domácnosti
	7. poplatník s prechodným pobytom mimo obce Nižná – zníženie poplatku o 50%, ak nežije v bytovom dome zníži sa počet rodiny o polovicu člena domácnosti
1. Poplatníci uvedení v Čl. 8 bod.1 e), f), g) musia preukázať, že sa viac ako 90 dní v zdaňovacom období nezdržiavajú alebo nezdržiavali na území obce

**Čl. 9**

 **Záverečné ustanovenia**

1. Pri uplatňovaní tohto všeobecne záväzného nariadenia v ďalších prípadoch platia ustanovenia zákona o miestnej dani a príslušných všeobecne platných právnych predpisov.
2. Návrh tohto všeobecne záväzného nariadenia bol vyvesený na úradnej tabuli obce a zverejnený na internetovej stránke obce dňa 20.11.2020.
3. Toto všeobecne záväzné nariadenie o poplatku za komunálny odpad:

a) bolo schválené uznesením Obecného zastupiteľstva v Nižnej č.120/2020 zo dňa 08.12.2020,

b) bolo vyhlásené vyvesením na úradnej tabuli obce dňa 11.12.2020,

c) a nadobúda účinnosť dňom 1. januára 2021.

 Ing. Jaroslav Rosina

 starosta obce